CELEX: 32013D0307(01)
Language: fi
Date: 2013-03-06 00:00:00
Title: Komission päätös, annettu 6 päivänä maaliskuuta 2013 , eurooppalaisen satelliittinavigointijärjestelmän tavoitteiden kehitystä käsittelevän asiantuntijaryhmän perustamisesta 6 päivänä lokakuuta 2010 annetun komission päätöksen muuttamisesta  ETA:n kannalta merkityksellinen teksti

7.3.2013   
            
            
               FI
            
            
               Euroopan unionin virallinen lehti
            
            
               C 66/24
            
         KOMISSION PÄÄTÖS,
   annettu 6 päivänä maaliskuuta 2013,
   eurooppalaisen satelliittinavigointijärjestelmän tavoitteiden kehitystä käsittelevän asiantuntijaryhmän perustamisesta 6 päivänä lokakuuta 2010 annetun komission päätöksen muuttamisesta
   (ETA:n kannalta merkityksellinen teksti)
   2013/C 66/05
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:
   
               (1)
            
            
               Lokakuun 6 päivänä 2010 annetulla komission päätöksellä (1) perustettiin eurooppalaisen satelliittinavigointijärjestelmän tavoitteiden kehitystä käsittelevä asiantuntijaryhmä, jäljempänä ’asiantuntijaryhmä’, jonka tarkoituksena on antaa komissiolle riippumatonta neuvontaa EGNOS- ja Galileo-ohjelmien tavoitteiden kehitykseen liittyvissä asioissa.
            
         
               (2)
            
            
               Asiantuntijaryhmää perustaessaan komissio päätti, että ryhmän olisi koostuttava henkilökohtaisesti nimitettävistä henkilöistä.
            
         
               (3)
            
            
               Asiantuntijaryhmiä koskevien komission sääntöjen (2) mukaan henkilökohtaisesti nimitettävien jäsenten on toimittava riippumattomasti ja yleisen edun mukaisesti.
            
         
               (4)
            
            
               Osa komission nimittämistä asiantuntijaryhmän jäsenistä on sellaisten yksityisten yritysten työntekijöitä ja johtajia, joita asiantuntijaryhmän työ suoraan koskettaa (3). Tällaiset työntekijät ja johtajat eivät sen vuoksi voi toimia jäseninä henkilökohtaisessa ominaisuudessa mutta voivat osallistua asiantuntijaryhmän työhön sidosryhmien edustajina.
            
         
               (5)
            
            
               Edellä esitetyn perusteella asiantuntijaryhmän jäsenten olisi oltava henkilökohtaisesti nimitettyjä yksityishenkilöitä, sidosryhmien yhteistä etua edustamaan nimitettyjä yksityishenkilöitä taikka organisaatioita. Asiantuntijaryhmiä koskevien komission sääntöjen (4) mukaisesti termiä ’organisaatiot’ on tulkittava käsitteen laajassa merkityksessä, jolloin sillä tarkoitetaan muiden muassa yrityksiä, yhdistyksiä, valtiosta riippumattomia järjestöjä, ammattiliittoja, unionin virastoja ja elimiä samoin kuin kansainvälisiä järjestöjä.
            
         
               (6)
            
            
               Eurooppalaisen satelliittinavigointijärjestelmän tavoitteiden kehitystä käsittelevän asiantuntijaryhmän perustamisesta 6 päivänä lokakuuta 2010 annettua komission päätöstä olisi sen vuoksi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan eurooppalaisen satelliittinavigointijärjestelmän tavoitteiden kehitystä käsittelevän asiantuntijaryhmän perustamisesta 6 päivänä lokakuuta 2010 annetun komission päätöksen 4 artiklan 2 ja 3 kohta seuraavasti:
   
      ”2.   Komissio nimittää ryhmän jäsenet hakuilmoitukseen vastanneista asiantuntijoista, joilla on pätevyyttä 2 artiklassa tarkoitetuilla aloilla, ja hakuilmoitukseen vastanneista näillä aloilla toimintaa harjoittavista organisaatioista.
      3.   Ryhmän jäsenet ovat:
      
                  —
               
               
                  henkilökohtaisesti nimettyjä yksityishenkilöitä;
               
            
                  —
               
               
                  satelliittinavigoinnin alalla toimivien sidosryhmien yhteistä etua edustamaan nimitettyjä yksityishenkilöitä; he eivät saa edustaa yhtä yksittäistä sidosryhmää, tai
               
            
                  —
               
               
                  organisaatioita käsitteen laajassa merkityksessä, esimerkiksi yrityksiä, järjestöjä, kansalaisjärjestöjä, ammattiliittoja, unionin virastoja ja elimiä ja kansainvälisiä organisaatioita. Organisaatiot nimittävät edustajansa.”
               
            
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 31 päivään joulukuuta 2014.
   
      Tehty Brysselissä 6 päivänä maaliskuuta 2013.
      
         
            Komission puolesta
         
         Antonio TAJANI
         
            Varapuheenjohtaja
         
      
   
   
      (1)  EUVL C 271, 7.10.2010, s. 2.
   
      (2)  C(2010) 7649 lopullinen, sääntöjen 9 kohta.
   
      (3)  C(2011) 3624 lopullinen.
   
      (4)  C(2010) 7649 lopullinen, sääntöjen 8 kohta.